《感春》
宋代·李复

新槐未成阴，藤花如紫云。
蒙羃出高杪，花叶不可分。
双鸠接翼飞，摇荡花纷纷。
曦车不肯留，感叹愁夕曛。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。